امریکا قوشمه ایالتلری دولت رهبری جو بایدن, تورکیه جمهوریتی جمهوررئیسی رجب طیب ایردوغان گه مکتوب یوباردی.
بایدن ایردوغان نی 22- 23 اپریلده بولیب اوته دیگن اقلیم بوییچه رهبر لر ییغیلیشی گه دعوت ایتدی.
عینی دمده بایدن اوز مکتوبیده, کووید 19 دن تاثیرلنگن تورک عایله لر و تورک خلقی گه قیغوداشلیک بیلدیردی.
بایدن رهبریتی تامانیدن, انترنت آرقه لی بولیب اوته دیگن اوشبو رهبرلر ییغیلیشی بوییچه بیریلگن بیاناتده, بایدن نینگ ایردوغان بیلن بیر قطارده, روسیه لیک کسبداشی پوتین و چین رهبری شی جینپینگ داخل 40 اولکه نینگ رهبری گه دعوت یوبارگن لیگی بیلدیریلدی.
بیاناتده, اوشبو رهبر لر ییغیلیشیده, اقلیم اوزگریشی گه قرشی ینه ده کوچلیراق کوره ش نینگ عاجل ایکن لیگی و اقتصادی فایده لری باره سیده بحث ایتیله دیگن لیگی معلوم قیلیندی.
امریکا قوشمه ایالتلری نینگ سابق دولت رهبری دونالد ترامپ, 2017- ییل جون آییده امریکانینگ پاریس اقلیم کیلیشووی دن چیقه دیگن لیگی نی بیلدیررایکن, 2019- ییل 4 نوامبرده ایسه رسماً کیلیشوونی ترک ایتدی.
بایدن نینگ جنوری آییده اقتدار گه کیلیشی بیلن واشنگتن, ینه اوشبو کیلیشوو گه طرف بولگن ایدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
